Loksa Linnavolikogule (kuupäev digiallkirjas)

**Otsuse eelnõu edastamine**

Edastame Loksa Linnavolikogu otsuse eelnõu “Loksa linna esindaja nimetamine Loksa Gümnaasiumi hoolekogusse”.

ALGATAJA: volikogu liige Rein Heina

TÜÜP: otsus

ALUS: kohaliku omavalitsuse korralduse seadus § 22 lg 1 p 37

 põhikooli- ja gümnaasiumiseadus § 73 lg 1

 Loksa Gümnaasiumi hoolekogu moodustamise korra ja töökorra § 3 lg 1 p 1, § 5

ETTEKANDJA: istungi juhataja

*/allkirjastatud digitaalselt/*

Rein Heina

Volikogu liige

Lisad:

Seletuskiri Loksa Linnavolikogu otsuse eelnõu „Loksa linna esindaja nimetamine Loksa Gümnaasiumi hoolekogusse“ juurde

Loksa Linnavolikogu otsuse eelnõu “ Loksa linna esindaja nimetamine Loksa Gümnaasiumi hoolekogusse”

**Seletuskiri Loksa Linnavolikogu otsuse eelnõu „Loksa linna esindaja Loksa Gümnaasiumi hoolekogusse“ juurde**

KOKS § 22 lg 1 punkt 37 sätestab, et volikogu ainupädevusse kuulub ka muude, seadusega volikogu ainupädevusse antud küsimuste otsustamine. Põhikooli- ja gümnaasiumiseaduse (PGS) § 73 lõige 1 sätestab, et kooli hoolekogu moodustatakse ja selle töökord kehtestatakse kooli pidaja kehtestatud korras. Loksa Gümnaasiumi pidaja on Loksa linn, mida esindab Loksa Linnavolikogu. Loksa Linnavolikogu on kehtestanud Loksa Gümnaasiumi hoolekogu moodustamise korra ja töökorra, mille § 3 lg 1 punkt 1 kohaselt kuulub 11-liikmelisse hoolekogusse 1 kooli pidaja esindaja. Tulenevalt selle korra §-st 5 nimetab Loksa Linnavolikogu hoolekogusse kooli pidaja esindaja ja tema asendaja linnavolikogu liikmete ja linnavalitsuse ametnike hulgast.

Volikogu nimetas 16.12.2021 Loksa linna esindajaks Loksa Gümnaasiumi hoolekogus Helle Lootsmanni ja tema asendajaks Galina Nikitina. Nii esindaja volikogu liikme volitused ja kui ka tema asendaja linnavalitsuse liikme volitused on lõppenud.

Teen ettepaneku nimetada Loksa linna esindaja ja tema asendaja Loksa Gümnaasiumi hoolekogus.

*/allkirjastatud digitaalselt/*

Volikogu liige Rein Heina

(rein.heina@loksa.ee 514 7324)

EELNÕU

Esitaja: linnavolikogu liige Rein Heina

20. mai 2025



LOKSA LINNAVOLIKOGU

**O T S U S**

Loksa linn ….. mai 2025 nr

**Loksa linna esindaja nimetamine**

**Loksa Gümnaasiumi hoolekogusse**

Tulenevalt omavalitsuse korralduse seaduse § 22 lõike 1 punktist 37, põhikooli- ja gümnaasiumi-seaduse § 73 lõikest 1 ning juhindudes Loksa Linnavolikogu 21.03.2019 määruse nr 4 „Loksa Gümnaasiumi hoolekogu moodustamise kord ja töökord“ § 3 lõike 1 punktist 1 ning §-st 5, Loksa Linnavolikogu

o t s u s t a b:

1. Nimetada ................................................. Loksa linna esindajaks Loksa Gümnaasiumi hoolekogus tema volikogu liikme volituste kehtivuse ajaks.

2. Nimetada otsuse punktis 1 nimetatud isiku asendajaks Loksa Gümnaasiumi hoolekogus .......................................................................

3. Otsus jõustub teatavakstegemisel.

4. Loksa Linnakantseleil avalikustada Loksa linna põhimääruse § 9 lg 1 sätestatud korras.

5. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, millal oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

Volikogu esimees